《和陶渊明饮酒二十首 其五》
元代·方回

羊车一失驭，天地兵甲喧。中国不自正，王业东南偏。

运甓有贻厥，卧龙康庐山。使处王谢位，大物岂不还。

千载饮酒诗，醉吻谣醒言。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。